  Анжелика Тихонова корреспондент 2019-тӥ арлы йылпумъянъёсъя Глаз ёросысь куинь возёсъёс котькуд скаллэсь 9 сюрс килограммлэсь тросэн йӧл кыскизы. Со сярысь муниципал кылдытэтлэн «ВКонтакте» мерлыко вотэсысь огиназ ивортэмын. Кылем ар ӵоже тужгес трос йӧл поттӥзы «Чура» огазеяськонын - одӥг скаллэсь шорлыдын 9 сюрс 832 килограмм, со 2018-тӥ арынлэсь 495 килограммлы яке 5,3 процентлы тросгес. Кыкетӥ интыын «Парзинский» гурт возёс - 9 сюрс 200 килограмм, 2018-тӥ арен ӵошатыса,  331 килограммлы тросгес. Куинетӥ интыын – «Коммунар» гурт возёс. Отысь пудо вордӥсьёс котькуд скалзылэсь 9 сюрс 88 килограмм йӧл кыскизы, 2018-тӥ арынлэсь 1 сюрс 160 килограммлы яке 14,6 процентлы тросгес. Оглом Глаз ёросын, кылем арен ӵошатыса, 561 килограммлы яке 8,8 процентлы тросгес йӧл кыскизы, котькуд скаллэсь шорлыдын 6 сюрс 908 килограмм басьтӥзы.  Пусъём, укмыс сюрс лыдпус сьӧры Вавож ёросысь огез возёс но потӥз. Тодэ вайытом, Удмуртиын 2020-тӥ арын гурт возёс акселераторе пыриськыны куриськонъёсты кутыны кутскизы.  Тегъёс: Удмуртия гуртвозёс йӧл Глазёрос 100ар  